Document ID: 32000D0084

ΑΠΟΦΑΣΗ ΤΗΣ ΕΠΙΤΡΟΠΗΣ
της 21ης Δεκεμβρίου 1999
για την τροποποίηση της απόφασης 1999/276/ΕΚ για τον καθορισμό ειδικών όρων εισαγωγής αλιευτικών προϊόντων και προϊόντων υδατοκαλλιέργειας προερχομένων από τον Μαυρίκιο
[κοινοποιηθείσα υπό τον αριθμό Ε(1999) 4755]
(Κείμενο που παρουσιάζει ενδιαφέρον για τον ΕΟΧ)
(2000/84/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/493/ΕΟΚ του Συμβουλίου, της 22ας Ιουλίου 1991, περί καθορισμού των υγειονομικών κανόνων οι οποίοι διέπουν την παραγωγή και τη διάθεση στην αγορά των αλιευτικών προϊόντων(1), όπως τροποποιήθηκε τελευταία από την οδηγία 97/79/ΕΚ του Συμβουλίου(2), και δίως το άρθρο 11,
Εκτιμώντας τα εξής:
(1) το άρθρο 1 της απόφασης 1999/276/ΕΚ της Επιτροπής, της 23ης Απριλίου 1999, για τον καθορισμό ειδικών όρων εισαγωγής αλιευκών προϊόντων και προϊόντων υδατοκαλλιέργειας προερχομένων από τον Μαυρίκιο(3), ορίζει ότι οι "Official Veterinary Services (OVS) του Υπουργείου Γεωργίας, Αλιείας και συνεταιρισμών" είναι η αρμόδια αρχή στον Μαυρίκιο για τον έλεγχο και την πιστοποίηση της συμβατότητας των αλιευτικών προϊόντων και προϊόντων υδατοκαλλιέργειας με τις απαιτήσεις της οδηγίας 91/493/ΕΟΚ·
(2) μετά από μία αναδιάρθρωση της διοίκησης του Μαυρίκιου, η αρμόδια αρχή για τα υγειονομικά πιστοποιητικά για τα αλιευτικά προϊόντα (OVS) άλλαξε σε "Division of Veterinary Services (DVS) του Υπουργείου Γεωργίας, Τεχνολογίας των Τροφίμων και Φυσικών Πόρων". Αυτή η νέα αρχή είναι ικανή να ελέγχει αποτελεσματικά την εφαρμογή των ισχυόντων νόμων. Ως εκ τούτου, είναι αναγκαίο να τροποποιηθεί το όνομα της αρμόδιας αρχής που αναφέρεται στην απόφαση 1999/276/ΕΚ της Επιτροπής καθώς και το υπόδειγμα του υγειονομικού πιστοποιητικού που περιλαμβάνεται στο παράρτημα Α της εν λόγω απόφασης·
(3) τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 1999/276/ΕΚ τροποποιείται ως εξής:
1. Το άρθρο 1 αντικαθίσταται από το ακόλουθο κείμενο:
"Άρθρο 1
Η 'Division of Veterinary Services (DVS)' του Υπουργείου Γεωργίας, Τεχνολογίας των Τροφίμων και Φυσικών Πόρων είναι η αρμόδια αρχή στο Μαυρίκιο για τον έλεγχο και την πιστοποίηση της συμβατότητας των αλιευτικών προϊόντων και προϊόντων υδατοκαλλιέργειας με τις απαιτήσεις της οδηγίας 91/493/ΕΟΚ."
2. Η παράγραφος 2 του άρθρου 3 αντικαθίσταται από το ακόλουθο κείμενο:
"2. Τα πιστοποιητικά πρέπει να φέρουν το όνομα, την ιδιότητα και την υπογραφή του εκπροσώπου της DVS και την επίσημη σφραγίδα του εν λόγω εκπροσώπου σε χρώμα διαφορετικό από εκείνο των άλλων εγγραφών."
3. Το παράρτημα Α αντικαθίσταται από το συνημμένο παράρτημα.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 21 Δεκεμβρίου 1999.

Labels: 3
18
6